**Նարեկ Մալյան** (մայիսի 1, 1980(1980-05-01)), հայ գրող, քաղաքացիական ակտիվիստ, քաղաքական տեխնոլոգ, «ՎԵՏՕ» շարժման նախաձեռնող, եղել է Հայաստանի ոստիկանապետ Վլադիմիր Գասպարյանի խորհրդական, եղել «Ադեկվադ» հաղորդման վարող, Տեր Պետրոս ավագ քահանա Մալյանի որդին, ԵՊՀ դասախոս։ Մարդասպանության համար ցմահ դատապարտյալ Մհեր Ենոքյանի ազատման դեմ կազմակերպվող ցույցերի նախաձեռնողներից։ «Սոդոմի PR-ը», «Զրոյական կետ» և «Սրտերի թագուհին» վեպերի հեղինակը։ Ընդդիմադիր գործիչը Նիկոլ Փաշինյանի իշխանությանը քննադատելու համար 2024 թվականի ապրիլի 12-ին դատապարտվել է 1 տարի ազատազրկման։

Կենսագրություն
--------------

Նարեկ Մալյանը ծնվել է 1980 թվականի մայիսի 1-ին։ 2011 թվականին նշանակվել է Հայաստանի ոստիկանապետ Վլադիմիր Գասպարյանի խորհրդական մինչև 2016 թվականի հուլիսը, ապա վերանշանակվել է նույն պաշտոնին 2016 թվականի հոկտեմբերին և աշխատել մինչև 2017 թվականի նոյեմբերի 1-ը։

Քաղաքական գործունեություն
-------------------------

2018 թվականին սկսել է վարել «Ադեկվադ» հաղորդաշարը։ 2019 թվականի հունվարին նախաձեռնել է մարդասպան Մհեր Ենոքյանի ազատման դեմ կազմակերպվող ցույցերն ու ստորագրահավաքը։ Մինչ այդ մարդասպան Մհեր Ենոքյանը դատի էր տվել Նարեկ Մալյանին, նրան Վալերի Պերմյակովի հետ համեմատելու համար։ 2019 թվականի հունիսին նախաձեռնել է «ՎԵՏՕ» շարժումը, որի գործունեության հիմնական նպատակն է Հայաստանում օտարերկրյա գործակալական ցանցի բացահայտումը, դրա դեմ պայքարն ու Բաց հասարակություն հիմնադրամի գործունեության արգելումը։

Քրեական գործ
------------

2021 թվականի փետրվարի 21-ին Նարեկ Մալյանին ձերբակալել են «Չաուշեսկուի գնդակահարությունը կամ մահ դավաճաններին» ներկայացումը Ազատության հրապարակում բեմադրելու փորձի մեղադրանքով: Նույն թվականի փետրվարի 27-ին նրան մեղադրանք է առաջադրվել «մահ դավաճաններին» կոչ հնչեցնելու համար, որն ըստ իրավապահների, բռնության սպառնալիք է Նիկոլ Փաշինյանի դեմ, չնայած վերջինիս ներկայացումը նվիրված է եղել ոչ թե Նիկոլ Փաշինյանին, այլ ռումինացի կոմունիստ քաղաքական գործիչ Նիկոլաե Չաուշեսկուն։ Հունիսի 30-ին նա արդարացվել է հանցակազմի բացակայության հիմքով։

2023 թվականի սեպտեմբերի 20-ին Նարեկ Մալյանը կրկին ձերբակալվել է, իսկ սեպտեմբերի 22-ին 2 ամսով կալանավորվել է ատելության խոսք տարածելու մեղադրանքով։ 7 ամիս տևած դատավարությունից հետո 2024 թվականի ապրիլի 12-ին դատարանը Նարեկ Մալյանին մեղավոր է ճանաչել «Անձի կամ անձանց խմբի նկատմամբ քաղաքական հայացքներով պայմանավորված ատելություն, անհանդուրժողականություն կամ թշնամանք քարոզելուն ուղղված հրապարակային խոսքի» համար և դատապարտել 1 տարի ազատազրկման։ Դատարանի որոշումով Մալյանից հօգուտ պետությանը բռնագանձվել է նաև 105,000 և 198,000 դրամ։

Ստեղծագործություններ
--------------------

2014 թվականի հրատարակել է «Սոդոմի PR-ը» վեպը, 2017 թվականին հրատարակել է «Զրոյական կետ» գիրքը, իսկ 2019 թվականին՝ «Սրտերի թագուհի» գիրքը։

Ծանոթագրություններ
------------------

1. ↑  ««ՎԵՏՕ» շարժմանն է միացել «Դեղին ժիլետներ» ակցիայի կազմակերպիչ Քրիս Բերտերյանը».
2. ↑  ««Աստծո հետ կապվելու ամենակարճ ճանապարհը Հայ Առաքելական Սուրբ Եկեղեցին է»։ Նարեկ Մալյան». Արխիվացված է օրիգինալից 2019 թ․ հունիսի 7-ին.
3. ↑  «Ցմահ դատապարտված Մհեր Ենոքյանի ներման դեմ բողոքի ցույց է տեղի ունենալու հունվարի 14-ին (Տեսանյութ)».
4. ↑  «Ինչ է հուշում «Սոդոմի PR-ը»».
5. ↑  ««ԶՐՈՅԱԿԱՆ ԿԵՏ»-Ը՝ ԼՈՆԴՈՆԻ ԵՎ ՖՐԱՆԿՖՈՒՐՏԻ ՃԱՆԱՊԱՐՀԻՆ».
6. ↑  «Նարեկ Մալյանը՝ «Սրտերի թագուհու» ու քարոզչական արշավի մասին».
7. ↑  «Լույս է տեսել հրապարակախոս Նարեկ Մալյանի 3-րդ՝ «Սրտերի թագուհին» գիրքը (տեսանյութ)». Արխիվացված է օրիգինալից 2019 թ․ հուլիսի 11-ին.
8. ↑  «Նարեկ Մալյանը դատապարտվեց 1 տարվա ազատազրկման, անազատության մեջ կմնա 5 ամիս 7 օր». *www.tert.am*. Վերցված է 2024-04-12-ին.
9. ↑  «Նարեկ Մալյանը` Վլադիմիր Գասպարյանի խորհրդական».
10. ↑  «Ադեկվադ Էպիզոդ 1».
11. ↑  «96 թվին ո՞վ է տեսանկարահանել հարցաքննությունը. Մհեր Ենոքյանի մայրը համոզված է՝ որդին կշահի դատը».
12. ↑  Արմենիա, Sputnik (20210227T1423+0400). «Նարեկ Մալյանին քիչ առաջ նոր մեղադրանք է առաջադրվել». *Sputnik Արմենիա* (ամհարերեն). Վերցված է 2024-04-12-ին.
13. ↑  LLC, Helix Consulting. «Մալյան. Ինձ լռեցնելը անհնար է, ներկայացումը անպայման բեմադրվելու է». *www.panorama.am* (անգլերեն). Վերցված է 2024-04-12-ին.
14. ↑  Արմենիա, Sputnik (20230630T1750+0400). «Նարեկ Մալյանն արդարացվեց Չաուշեսկուի գնդակահարությունը բեմադրելու գործով». *Sputnik Արմենիա* (ամհարերեն). Վերցված է 2024-04-12-ին.
15. ↑  «Նարեկ Մալյանը դատապարտվեց 1 տարվա ազատազրկման, անազատության մեջ կմնա 5 ամիս 7 օր». *www.tert.am*. Վերցված է 2024-04-12-ին.
16. ↑  Studio, Sargssyan. «Times.am | «Սոդոմի փիարը» գիրքն այլևս հասանելի է Երևանի բոլոր գրախանութներում». *times.am*. Վերցված է 2020 թ․ սեպտեմբերի 24-ին.
17. ↑  ««Ինձ համար շատ հետաքրքիր հայտնագործություն արեցի». Նարեկ Մալյան (Տեսանյութ)». *iravunk.com*. Վերցված է 2020 թ․ սեպտեմբերի 24-ին.
18. ↑  «Լույս է տեսել հրապարակախոս Նարեկ Մալյանի 3-րդ՝ «Սրտերի թագուհին» գիրքը (տեսանյութ)». *www.tert.am*. Արխիվացված է օրիգինալից 2019 թ․ հուլիսի 11-ին. Վերցված է 2020 թ․ սեպտեմբերի 24-ին.

Արտաքին հղումներ
----------------

* Սրտերի թագուհին